**Р Е Ш Е Н И Я**

**ВЗЕТИ НА ДВАДЕСЕТОТО ИЗВЪНРЕДНО ЗАСЕДАНИЕ НА ОБЩИНСКИ СЪВЕТ – КАРНОБАТ, ПРОВЕДЕНО НА**

**28 АВГУСТ 2017 ГОДИНА**

**ПО ПЪРВА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Георги Димитров – кмет на Община Карнобат, относно:** Осигуряване на финансов ресурс за обезпечаване управлението на Стратегията за водено от общностите местно развитие в размер на 3,5 % от разходите за управление на Стратегията за водено от общностите местно развитие на МИГ-Карнобат за периода до 2020 г.

Р Е Ш Е Н И Я:

**288.1**. На основание чл. 21, ал.1, т.10 и чл. 27, ал. 4 и ал. 5 от Закона за местното самоуправление и местната администрация, Общински съвет – Карнобат дава съгласие Община Карнобат да осигури финансов ресурс за обезпечаване управлението на Стратегията за водено от общностите местно развитие в размер на 3,5 % (34 227 лв.) от разходите за управление на Стратегията за водено от общностите местно развитие на МИГ-Карнобат за периода до 2020 г. Средствата ще бъдат допустими за финансиране по подмярка 19.4 „Текущи разходи и популяризиране на стратегия за Водено от общностите местно развитие“ на местна инициативна група (МИГ), при одобрение на стратегията по подмярка 19.2 на ПРСР 2014 – 2020 г. Максималният размер на допустими разходи за финансовата помощ, предназначена за текущи разходи и популяризиране на стратегия за ВОМР на територията на действие на МИГ не може да надвишава 25 на сто от общите публични разходи от ЕЗФРСР в рамките на стратегията за ВОМР, включващи общо одобрените разходи по подмярка 19.2 и подмярка 19.4.

**288.2.** На основание чл. 60, ал. 1 АПК, Общински съвет – Карнобат допуска предварително изпълнение на настоящото решение, за да се защитят особено важни обществени интереси.